«Մանչեստր Յունայթեդի» գլխավոր մարզիչ Ժոզե Մոուրինյոն խոստովանել է Մադրիդի «Ռեալի» գլխավոր մարզիչ աշխատած տարիներին Իսպանիայի հարկային մարմիններից ֆինանսական եկամուտների ամբողջական պատկերը թաքցնելու մասին: Գումարն այդ կազմում է 3,3 միլիոն եվրո, դրա համար հասնում է մեկ տարվա ազատազրկում, սակայն հարկային մարմինների հետ պորտուգալացին եկել է համաձայնության, որ տուգանքը կվճարի, իսկ այդ դեպքում ազատազրկման մեկ տարին կլինի պայմանական: Այստեղ միջանկյալ ասենք, որ, համաձայն իսպանական արդարադատության, եթե մեղադրյալի կողմից նմանաբնույթ հանցանք առաջին անգամ է կատարվել, ու դրա համար սահմանված պատիժը չի գերազանցում երկու տարին, կիրառվում է պայմանական պատժի տեսակը: